Twitter-dronning Elin Ørjasæter abdiserer
«Ha det Twitter. Har ikke lenger ork til all sjikane.» Det ble den siste i en rekke av 29.260 tweets fra den svært produktive og meningsmettede skribenten. I et intervju med NRK Ukeslutt lørdag forklarte Ørjasæter at sjikanen toppet seg etter en blogg om Øygard-saken på Nettavisens sider. Under overskriften «Skjønnheten og udyret» trekker hun en rekke populærkulturelle paralleller til straffesaken som er blitt ført for Sør-Gudbrandsdal tingrett. I den korte biografiske profilen som forklarer hvem den enkelte Twitter-bruker er, sto det lørdag følgende: - Å lese mentions er som å bli mentalt skutt på med hagle, orker ikke mer. Denne kontoen betjenes derfor av mannen min for tiden.
En av landets mest leste og produktive tvitrere har sagt farvel til mikrobloggnettstedet. Elin Ørjasæter har fått nok av sjikanøse tilbakemeldinger.